Diari Oficial de la Generalitat Valenciana


Sumari del DOGV 4149, del 17-12-2001 (2001/12881)

RESOLUCIÓ de 3 de desembre de 2001, per la qual es dóna compliment de la Sentència número 131/2001, del Jutjat Contenciós Administratiu número 8 de València, dictada en el procés administratiu número 299/2000, per la qual s'anul·len els nomenaments com a funcionaris interins.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4149

Data del DOGV
:   17-12-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/12255


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 3 de desembre de 2001, per la qual es dóna compliment de la Sentència número 131/2001, del Jutjat Contenciós Administratiu número 8 de València, dictada en el procés administratiu número 299/2000, per la qual s'anul·len els nomenaments com a funcionaris interins. [2001/M12049]
  
Vista la Sentència número 131/01, de 18 de maig del 2001, del Jutjat Contenciós Administratiu número 8 de València, recaiguda en el procés contenciós administratiu número 299/00, per la qual s'anul·len els nomenaments com a funcionaris interins de Julia Ramón Aznar, José Vicente Frasquet Codoñer, Salvador Comes Palomero, Mª Luisa Remolar Ribes, Ana María Palau Tur i Facundo García de la Quadra Rubio.
  
Atés el que disposen l'article 118 de la Constitució, i també l'article 17.2 de la Llei Orgànica del Poder Judicial i en els termes establits en l'article 103 i següents de la Llei Reguladora de la Jurisdicció Contenciosa Administrativa, fent ús de les competències que legalment tinc atribuïdes, resolc:
  
En compliment de la Sentència número 131/2001, de 18 de maig de 2001, del Jutjat Contenciós Administratiu número 8 de València, anul·lar i deixar sense efecte les resolucions del director general de Funció Pública sobre el nomenament de personal funcionari interí d'urgència que tot seguit s'esmenta: Resolució de 22.12.1997 a favor de Julia Ramón Aznar, en el lloc número 14091, tècnic jurídic; Resolució de 17.02.1998, a favor de José Vicente Frasquet Codoñer, en el lloc número 19188, director edifici PROP de Gregorio Gea; Resolució de 04.02.1998 a favor de Salvador Comes Palomero, en el lloc número 13052, cap. Sec. Territorial d'ESCA; Resolució de 21.01.1998, a favor de Maria Luisa Remolar Ribes, en el lloc número 11800, cap. Sec. ESCA; Resolució de 23.12.1997 a favor d'Ana María Palau Tur, en el lloc número 19964, tècnic d'ingressos, i Resolució de 12.05.1998 a favor de Facundo García de la Quadra Ros, en el lloc número16772, assessor de formació.
  
Com a conseqüència de les anteriors anul·lacions, els funcionaris interins en actiu en els llocs de treball el nomenament dels quals haja sigut anul·lat, causaran baixa amb efectes de 31 de desembre de 2001. Les conselleries en les quals els llocs es troben adscrits, procediran a formalitzar els corresponents cessaments.
  
València, 3 de desembre de 2001.- El director general de Funció Pública: José Joaquín Segarra Castillo.